מעצבת הפנים איריס פלס אזולאי קיבלה על עצמה את האתגר לעצב מחדש בחודשי החופש הגדול דירת קבלן סטנדרטית במודיעין. התוצאה מרשימה.
דיירים: זוג הורים בשנות ה-40 לחייהם ושלושה ילדים.
רגע לפני תחילתו של החופש הגדול הגיעו אל מעצבת הפנים איריס פלס אזולאי שלוש מורות תיכון, החברות הכי טובות, והציגו בפניה את ביתה של חברתם המורה ללשון כשהן מבקשות להגשים לה חלום- לעצב מחדש את ביתה. דירת המורה שוכנת במגדלים הנמצאים על הגבעה הכי גבוהה במודיעין ומשקיפה על נוף אורבני מדהים. דירת הקבלן הסטנדרטית כבר הייתה מיושנת, עמוסה ולא התאימה לצרכים של דיירי הבית. הילדים הבוגרים יותר ישנו באותו החדר, בנוסף בבית לא הייתה פינת עבודה מסודרת וכל הרהיטים וחדרי הרחצה היו ישנים.
בפגישה הראשונה מול איריס הציגו בני הזוג בקשות רבות: חדר נפרד לכל ילד, פינת עבודה נפרדת למורה ללשון, חדרי רחצה חדשים, מרפסת מפנקת ועוד. כשהשאיפה שלהם היא שהבית יהיה חם נעים ומזמין, עם נגיעות מודרניות ויתאים לצרכים של כל אחד מבני הבית.
כל הריהוט בבית הוחלף (למעט ארונות מטבח ושולחן פינת אוכל). המעצבת תיכננה את תוכניות הנגרות תוך בחירת חומרים וצבעים ופיקוח על ביצוע הנגר. מכיוון שלא היה מקום בסלון לתליית טליויזיה, נבנה קיר מיוחד עליו תלויים הטלוויזיה והמזנון. "מכיוון שרצינו לאפשר זרימת אויר ואור ולא רצינו לסגור את המטבח , שילבתי משרביה בחלק העליון של הקיר והמזנון תוכנן כהמשך לנגרות של הקיר ספריה". מספרת איריס פלס אזולאי, מעצבת הפנים. חדר האמבטיה והכביסה תוכנן בעבודת נגרות אישית.
זמן העיצוב היה מוגבל (חודשי החופש הגדול) לכן העבודה המשותפת יצאה לדרך במהירות. המעצבת מצידה החלה בתכנון ואם המשפחה פרסמה את כל הרהיטים הישנים ומכרה אותם. בזמן השיפוץ המשפחה התארחה אצל חברים ומשפחה. נבחרו דלתות פנדור מסדרת יוניק עם חריצה רוחבית במראה מודרני ונקי.
שילוב של כפרי ומודרני. מיטת במה וצבעים ניטרליים שיתאימו לילדים לאורך זמן.
איריס פלס-אזולאי, עוסקת בעיצוב פנים, תכנון חללים והומסטיילינג לבתים פרטיים, דירות ועסקים.
טוויסט בעלילה - עיצוב מהסרטים של דירת קבלן כשגם מעצב הפנים וגם הדיירים אוהבים קולנוע העיצוב נראה כאילו נלקח מסצנה מסרט. אתם חייבים לראות את הדירה הזו.
פשטות קוהרנטית וקווים נקיים, עיצוב מינימליסטי של האדריכלית דנה כהן וישקין.